Alþjóðlegur tengslaviðburður á IceFish 2026
2026-09-23 11:00 - 14:00 (Atlantic/Reykjavik) | Fífan, Smárinn, Smárinn, Dalsmári 5, Kópavogur, 200, Iceland
Íslenska sjávarútvegs- og fiskeldissýningin og ráðstefnan (IceFish) er einn helsti alþjóðlegi vettvangur fagfólks í sjávarútvegi, fiskvinnslu og fiskeldi. Sýningin nær yfir alla virðiskeðjuna, frá veiðum og leit, til vinnslu, pökkunar og dreifingar og sameinar lykilaðila sem móta framtíð greinarinnar.
Sem hluti af sýningunni mun Enterprise Europe Network standa fyrir sérstöku fyrirtækjastefnumóti (matchmaking).
Viðburðurinn byggir á svokölluðu „hraðstefnumóti“ fyrirtækja, þar sem þátttakendur eiga fyrirfram skipulagða einstaklingsfundi (1:1) með mögulegum samstarfsaðilum. Þetta gefur tækifæri til að:

Finna nýja birgja og viðskiptavini
Kanna nýja alþjóðlega markaði
Tengjast lykilákvörðunaraðilum
Mynda samstarf

Viðburðurinn hentar meðal annars:

Framleiðendum og vinnsluaðilum í sjávarútvegi
Útgerðarfyrirtækjum
Fyrirtækjum í fiskeldi
Tæknifyrirtækjum og búnaðarframleiðendum
Fjárfestum og sérfræðingum í greininni

Þátttakendur koma alls staðar að úr heiminum og eru allir að leita að nýjum samstarfstækifærum.
Fyrirtækjastefnumótið skipulagt af Enterprise Europe Network í samstarfi við Íslensku sjávarútvegs- og fiskeldissýninguna og er ókeypis.

Nordic Innovation Fair 2026
2026-09-28 - 2026-09-29 | Industriens Hus, H.C. Andersens Boulevard 18, 1553 København V, Denmark
Norræna nýsköpunarmessan stendur yfir í tvo daga. Þarna koma saman helstu aðilar innan nýsköpunarvistkerfisins og kynna allt að 130 viðskiptatækifæri. Einnig er boðið upp tengslamyndun í gegnum fyrirtækjastefnumót.
Yfirþema ráðstefnunnar er varnir, viðnámsþróttur og öryggi.
Í boði eru erindi, vinnustofur og tengslamyndunarviðburður. Rannsakendur og sprotafyrirtæki frá Svíþjóð, Noregi, Finnlandi, Íslandi og Danmörku munu kynna uppfinningar sínar með það að markmiði að finna viðskiptatækifæri fyrir: leyfisveitingar, sameiginlega þróun, rannsóknarsamstarf, fjármögnun og/eða fjárfestingar.
